ConseggioLigure/zenamt huggingface dataset:
Italiano: # Il tordo, a quello che non gli conviene, fa il sordo.

Corrisponde al proverbio, anche italiano, che dice che non c’è peggior sordo di chi non vuole sentire.

Ligure: # O tordo, quello che no ghe fa pe lê o ghe fa o sordo.

O conresponde a-o proverbio, anche italian, ch’o dixe che no gh’é pezo sordo de chi no veu sentî.
Italiano: # A dispetto dei maligni il sole risplende.

Quando la bravura e le capacità di qualcuno appare chiaramente, nonostante i detrattori.

Ligure: # À despeto di maligni o sô o resplende.

Quande a bravua e l’aspertixe de quarchedun a se vedde ciæa, à despeto de chi pensava mâ.
Italiano: # Quando il sole forma finestre, la pioggia viene a dirotto.

Quando in una burrasca si apre quello che è detto anche "chiarore d’acqua", che non annuncia la fine della tempesta, ma che il tempo rincrudisce ancora di più. Può anche essere una metafora relativa a una lite, che sembra finita, ma ricomincia.

Ligure: # Quande o sô o fa barcon, l’ægua a ven à cannon.

Quande, inte unna borrasca, se arve quello ch’o se ciamma ascì "ciæo d’ægua" ch’o no l’annonçia a fin da tempesta, ma che o tempo o se imbozzoña ancon de ciù. A peu ëse ascì unna metafora relativa à unna rattella, ch’a pâ finia, ma a recomensa.
Italiano: # Finché c’é fiato, c’è speranza.

Finché siamo ancora al mondo possiamo sperare di combinare qualcosa di buono.

Ligure: # Finché gh’é do sciou, gh’é da speransa.

Scin che semmo ancon a-o mondo poemmo speâ de combinâ quarcösa de bon.
Italiano: # Conca spaccata suona male.

Chi è malato o indisposto non può lavorare e farsi valere al meglio.

Ligure: # Conca scciappâ a seunna mâ.

Chi l’é maròtto ò accarettou o no peu travaggiâ e fâse vai a-o megio.
Italiano: # A chi ride del male degli altri, il suo si avvicina.

Per una legge del contrappasso.

Ligure: # Chi rie do mâ di atri, o seu o se gh’appròscima.

Pe unna lezze do contrappasso.
Italiano: # Il fratello del Tocca è il Mettere.

Espressione a sfondo erotico, che pone il “mettere” quale conseguenza del “toccare”.

Ligure: # O fræ do Tocca o l’é o Mette.

Esprescion à fondo eròtico, ch’a poñe o «mette» comme conseguensa do «toccâ».
Italiano: # Chi rovina il porto è il marinaio.

Ognuno di noi è il vero artefice del proprio destino e delle proprie disgrazie.

Ligure: # Chi guasta o pòrto o l’é o mainâ.

Ognidun de niatri o l’é a vea caxon do seu destin e de seu desgraçie.
Italiano: # La verità e l’olio vengono sempre a galla.

Presto o tardi la verità viene scoperta.

Ligure: # A veitæ e l’euio vëgnan sempre à galla.

Fito ò tardi a veitæ a vëgne scoverta.
Italiano: # Vanno tanti agnelli a Pasqua quanti buoi a Natale.

Anche gli innocenti vanno incontro a disgrazie e a sconfitte.

Ligure: # Va tanti agnelli à Pasqua quanti beu à Dënâ.

Fiña i innoçenti van incontra à de desgraçie e à de derotte.
Italiano: # Cattiva quella pecora che non sa proteggere la sua lana.

Se uno non sa badare ai proprio interessi, peggio per lui.

Ligure: # Gramma quella pegoa ch’a no sa avvardâ a seu laña.

Se un o no sa dâ a mente a-i seu interesci, pezo pe lê.
Italiano: # Dal credere all’essere è come dal filare al tessere; dal dire al fare c’è come dal tessere al filare.

È più difficile mettere in atto i nostri progetti che pensarli.

Ligure: # Da-o credde à l’ëse l’é comme da-o fiâ a-o tesce; da-o dî a-o fâ gh’é comme da-o tesce a-o fiâ.

L’é ciù de grammo fâ de mette in atto i nòstri progetti che pensâli.
Italiano: # Chi ha fortuna in amore non giochi alle carte.

Corrispettivo dell’altro proverbio secondo cui chi è fortunato al gioco è sfortunato in amore.

Ligure: # Chi à fortuña in amô no zeughe a-e carte.

Conrespettivo de l’atro proverbio segondo o quæ chi l’é affortunou a-o zeugo o l’é desfortunou in amô.
Italiano: # A Natale mangiamo il tacchino, con i biscotti inzuppati nel vino.

Proverbio che viene cantato sull’aria della Pastorale di S. Alfonso de’ Liguori.

Ligure: # À Dënâ mangemmo o bibin co-i bescheutti toccæ into vin.

Proverbio ch’o vegne cantou in sce l’äia da Pastorale de S. Alfonso de’ Liguori.
Italiano: # Le bugie, non sembra cosa vera, durano da Natale a Santo Stefano.

Versione genovese del detto secondo cui le bugie hanno le gambe corte.

Ligure: # E böxie, no pâ cösa vea, duan da Dënâ à San Stea.

Verscion zeneise do dito che e böxie an e gambe curte.
Italiano: # Chi ha un buco di casa è ricco e non lo sa.

Constatazione del fatto che chi è fortunato molte volte non se ne rende conto.

Ligure: # Chi à un garbo de cà o l’é ricco e o no ô sa.

Constataçion che chi l’é affortunou de belle vòtte o no se ne accòrze.
Italiano: # Chi ce l’ha d’oro, chi ce l’ha d’argento, che ce l’ha da dargli dei calci dentro.

Si intende il sedere; non siamo tutti uguali.

Ligure: # Chi l’à d’öo, chi l’à d’argento, chi l’à da dâghe di cäsci drento.

Se intende o panê; no semmo tutti pægi.
Italiano: # Ogni calcio nel sedere fa andare un passo avanti.

Nel senso che anche le brutte esperienze, le sconfitte, possono servire alla crescita personale e spirituale.

Ligure: # Ògni cäso into cû o fa anâ un passo avanti.

Comme dî che fiña e gramme esperiense, e derotte, peuan servî a-a cresciansa personale e spiituale.
Italiano: # Vale più un’oncia di sono sono che un quintale di era era.

Come spesso nei proverbi, è un invito a tenersi bassi, a non darsi troppe arie.

Ligure: # Vâ ciù unn’onsa de son son, che un cantâ de ea ea.

Comme de soventi inti proverbi, o l’é un invio à tegnîse basci, à no dâse guæi äie.
Italiano: # Chi tiene il piede in due scarpe presto rimane scalzo.

Non si può pretendere di fare o di avere troppo.

Ligure: # Chi tëgne o pê inte doe scarpe presto o resta descäso.

No se peu pretende de fâ tròppo ò de avei tròppo.
Italiano: # Anno nuovo, ogni gallina fa l’uovo.

Ad ogni inizio d’anno tutti sembrano preparare qualcosa di nuovo e fanno buoni propositi.

Ligure: # Anno neuvo, ògni galliña a fa l’euvo.

À l’anno neuvo pâ che tutti inandian quarcösa de neuvo e fan boin propòxiti.
Italiano: # Se non ti puoi vestire di seta, vestiti di lana, sarai tranquillo e non ricorrerai al Monte dei Pegni.

Esortazione a vivere con meno sfarzo.

Ligure: # Se no ti peu vestî de sæa vestite de laña, ti sæ tranquillo e no ti recorriæ a-a Casaña.

Exortaçion à vive con meno sguasso.
Italiano: # Più che vecchi non si può diventare.

Proverbio comprensibile a tutti. Non si può pretendere di diventare qualcosa di più che vecchi e a un certo momento siamo costretti ad andarcene.

Ligure: # Ciù che vegi no se peu vegnî.

Proverbio comprenscibile à tutti. No se peu pretende de vegnî quarcösa de ciù che vegi e à un çerto momento semmo constreiti à anâsene.
Italiano: # Chi ride di venerdì, piange di domenica.

Non bisogna rallegrarsi quando è il momento di meditare sulle nostre debolezze, perché poi la scontiamo.

Ligure: # Chi rie de venardì, cianze in domenega.

No beseugna recillâse quande l’é oa de meditâ in scê nòstre debolesse, perché dapeu â scontemmo.
Italiano: # Latte e vino fanno suonare il campanello.

Secondo un’altra versione “latte e vino, veleno fino”. Queste due bevande assieme farebbero male alla salute.

Ligure: # Læte e vin fan sunnâ o campanin.

Segondo unn’atra verscion, «læte e vin, velen fin». Sti doî beviaggi missi insemme, segondo quarchedun, faieivan mâ a-a sanitæ.
Italiano: # Il vino buono non ha bisogno di ramo.

Perché le antiche osterie avevano un ramo d’alloro quale insegna. Il detto significa quindi che un prodotto non ha bisogno di pubblicità .

Ligure: # O vin bon o n’à de beseugno de ramma.

Apreuvo che e ostaie in antigo aveivan unna ramma d’öofeuggio comme insegna. Donca o dito o scignifica un produto bon, o n ’à de beseugno de reclammo.
Italiano: # Chi non mi vuole non mi merita.

Modo di consolarsi dall’essere rifiutato dall’innamorata, o da un datore di lavoro.

Ligure: # Chi no me veu no me meita.

Mainea de consolâse de ëse stæto refuou da un innamoâ, ò da un datô de travaggio.
Italiano: # Chi vive sperando muore cacando.

Chi si accontenta di sperare che le cose cambino, non ottiene granché.

Ligure: # Chi vive speando meue cagando.

Chi se contenta de speâ che e cöse cangian, o no l’ottëgne guæi ninte.
Italiano: # Il fumo va per aria, l’acqua resta a valle.

Significa che i superbi, i fanfaroni (il fumo), chi si dà importanza, non giova a nessuno, mentre i più umili (l’acqua), coloro che si danno da fare, restano nella valle a fecondarla.

Ligure: # O fumme o va à l’äia, l’ægua a stà inta valle.

Veu dîse che i superbi, i fanfaroin (o fumme) chi se credde d’ëse tutto lê, o no serve à ninte, tanto che i ciù umei (l’ægua), quelli che se dan da fâ, arrestan inta valle à fecondâla.
Italiano: # Chi non vuole non può e non vi è obbligato.

Proverbio per fare sentire meno in colpa colui al quale è stato chiesto un aiuto, ma ha rifiutato.

Ligure: # Chi no veu no peu e o no gh’é obrigou.

Proverbio pe fâ sentî meno in corpa quarchidun che gh’é stæto domandou un aggiutto, ma o l’à refuou.
Italiano: # Chi vuole vada e chi non vuole mandi.

Le opere a cui si tiene dobbiamo sbrigarcele da soli.

Ligure: # Chi veu vadde e chi no veu mande.

I travaggi che un o ghe tëgne, bisà ch’o se î fasse da lê.
Italiano: # La volpe cambia il pelo, ma i vizi mai.

Non si possono correggere i difetti di chi si è incarognito nel vizio, costui può cambiare il suo modo di presentarsi, ma non cambia i suoi vizi.

Ligure: # A vorpe a cangia o pei ma i viçi mai.

No se peu correze i mendi de chi s’é incarognio into viçio, ch’o peu cangiâ a seu mainea de presentâse, ma o no cangia i seu viçi.
Italiano: # Per fare dispetto alla rana, buttala in acqua.

Per fare dispetto a chi ama il vino, non bisogna offrirgli da bere.

Ligure: # Pe fâ despeto a-a ræna, caccila inte l’ægua.

Pe fâ despeto à un che ghe gusta o vin, no beseugna offrîghe da beive.
Italiano: # Lomellini ha aperto il portone.

Ai tempi della rivolta popolare contro gli austriaci nel 1746, il popolo indignato per la resa degli aristocratici di fronte all’invasore aveva puntato un cannone contro il portone di Palazzo Ducale. Allora il marchese Lomellini aprì il portone, come per dimostrare la buona fede dei patrizi, che non avevano niente in contrario a che le persone entrassero e a questo punto il popolo si ritirò. Il detto vuole indicare un’azione grande e generosa solo in apparenza.

Ligure: # Lomellin o l’à averto o pòrtego.

A-i tempi do sollevo contra i austriachi do 1746, o pòpolo indignou pe-a reisa di aristocratichi de fronte à l’invasô o l’aiva pontou un cannon contra o pòrtego de Paxo. Alantô o marcheise Lomellin o l’à averto o pòrtego, comme pe demostrâ a boña fede di patriçi, che no aivan ninte in conträio che e gente intressan, e à sto ponto o pòpolo o s’é arretiou. O dito o veu indicâ unn’açion grande e larghea solo che in apparensa.
Italiano: # L’oratorio fa elemosina alla chiesa.

Si dice quando un povero fa un regalo a qualcuno che sta meglio di lui, per motivi di riconoscenza o altro.

Ligure: # L’ötöio o fa limöxina a-a gexa.

Se ghe dixe quande un pöveo o fa un regallo à un ch’o stà ciù ben che lê, pe raxoin de reconoscensa ò atro.
Italiano: # Da uno all’altro c’é tanto come dal Papa al boia.

Per indicare una differenza molto marcata.

Ligure: # Da l’un à l’atro gh’é comme da-o Pappa a-o böia.

Pe indicâ unna diverscitæ ben ben marcâ.
Italiano: # Fra’ Prendi sta in convento, Fra’ Dà non ci sta.

I genovesi sono spesso anticlericali, ma qui si tratta più che altro della constatazione che siamo tutti pronti a prendere, ma a ben pochi piace dare.

Ligure: # Fræ Piggia o stà in convento, Fræ Dà o no ghe stà.

I zeneixi en de soventi anteclericali, ma chì se træta ciù che atro da constataçion che semmo tutti lesti à piggiâ, ma ben pöchi ghe gusta dâ.
Italiano: # C’è chi preferisce le pipe che abbiano già tirato.

Si dice di chi scelga una donna dal passato burrascoso.

Ligure: # Gh’é chi ghe piaxe e pippe ch’an za tiou.

Se ghe dixe de chi çerne unna dònna da-o passou borrascoso.
Italiano: # La donna è in grado di godere finché può urinare, l’uomo finché può avere un’erezione.

La sessualità maschile è molto più precaria di quella femminile.

Ligure: # A dònna a l’é boña fin ch’a piscia, l’òmmo fin ch’o s’addrissa.

A sessualitæ mascoliña a l’é ben ben ciù precäia de quella feminiña.
Italiano: # Le schegge somigliano a-i ceppi.

Si allude ai figli, che necessariamente assomigliano ai genitori.

Ligure: # E buscagge s’assomeggian a-i çeppi.

Se alludde a-i figgeu, che pe fòrsa de cöse s’assomeggian à poæ e moæ.
Italiano: # Al tempo delle caldarroste, il membro maschile piange e la vagina ride.

All’avvicinarsi dell’autunno, gli istinti sessuali si fanno più impellenti, stando a questo proverbio.

Ligure: # A-o tempo de rostie o bellin o cianze e a mossa a rie.

Quande s’avvexiña l’ötunno, i instinti sessuali se fan sentî ciù fòrti, segondo sto proverbio chì.
Italiano: # Legno di punta e donna in piano reggono il duomo di Milano.

Significa che l’attrazione sessuale è una forza potentissima.

Ligure: # Legno de ponta e dònna in cian arrezan o dòmmo de Milan.

O veu dî che l’attraçion sessuale a l’é unna fòrsa potentiscima.
Italiano: # Per giudicare una donna bisogna vederla in camicia.

Proverbio alquanto maschilista, che riduce la donna al suo aspetto fisico.

Ligure: # Pe giudicâ unna dònna beseugna veddila in camixa.

Proverbio un pittin masccista, ch’o redue a dònna a-o sò aspeto fixico.
Italiano: # Donna, zucca e cipolla non sono grazia di Dio.

Proverbio che paragona la donna a degli ortaggi, che in cucina sono utili, ma non sono certo delle leccornie.

Ligure: # Dònna, succa e çioula no son graçia de Dio.

Proverbio ch’o paragoña a dònna à de verdue, che in coxiña ghe veuan, ma no son de seguo de leccardaie.
Italiano: # I forestieri hanno più pretese che denaro.

Solitamente, i genovesi di un tempo non avevano troppo simpatia per i forestieri, accusati d’essere presuntuosi e carichi di pretese.

Ligure: # I foestê gh’an ciù mosse che dinæ.

Pe commun, i zeneixi de unna vòtta no gh’aivan guæi scimpatia pe-i foresti, accaxonæ d’ëse presuminoxi e pin de preteise.
Italiano: # Chi ha fica ha pane, chi ha cazzo stende la mano.

Proverbio maschilista, che insinua come la donna non si trovi mai in difficoltà economiche, in quanto può sempre fare conto sulle sue qualità di seduzione.

Ligure: # Chi à mossa à pan, chi à bellin destende a man.

Proverbio masccista, ch’o l’inscinua comme a dònna a no se treuva mai in difficortæ econòmiche perché a peu delongo fâ conto in scê seu qualitæ de seduçion.
Italiano: # Pescatore con la canna, portatore da Cristo, cacciatore con il vischio, tre scemi uguali non ne ho mai visto.

Detto ironico su chi affronta molta fatica per un risultato scarso o incerto.

Ligure: # Pescou da canna, portou da Cristo, cacciou da visco, trei bellinoin pægi no n’ò mai visto.

Proverbio irònico in sce chi fa fronte à tanto giamin pe un exito scarso ò inçerto.
Italiano: # Chi è bugiardo deve avere buona memoria.

I bugiardi devono avere buona memoria, altrimenti fanno scoprire le loro bugie.

Ligure: # Chi l’é böxardo bisà ch’o l’agge boña memöia.

I böxardi devan avei boña memöia, maniman se fan descreuve e seu böxie.
Italiano: # Per riconoscere un bugiardo bisogna farlo parlare tre volte.

Se un bugiardo deve ripetere le sue bugie, è probabile che si tradisca.

Ligure: # Pe conosce un böxardo bisà fâlo parlâ træ vòtte.

Se un böxardo o l’à da repete e seu böxie, o l’é bon da fâse descreuve.
Italiano: # Chi vuole vivere da buon cristiano dai bigotti stia lontano.

I genovesi sono spesso anticlericali, e tanto più contrari alle manifestazioni di religiosità esagerata.

Ligure: # Chi veu vive da bon crestian, da-i beghin stagghe lontan.

I zeneixi en de spesso anteclericali, e tanto ciù conträi a-e manifestaçioin de religioxitæ exageâ.
Italiano: # Se gennaio riempie i fossi, settembre riempie il tino.

Proverbio meteorologico, legato alla cultura contadina. Se a gennaio piove, la vigna produrrà molta uva e dunque settembre riempirà il tino (un’altra versione del proverbio dice _“settembre o l’impe a botte”_ e in questo modo si crea un po’ più di assonanza con _“fòsse”_.

Ligure: # Se zenâ o l’impe e fòsse, settembre o l’impe a tiña.

Proverbio meteorològico, ligou a-a coltua contadiña. Se de zenâ ceuve, a vigna a daià ben ben de uga, e donca settembre o l’impià a tiña (unn’atra verscion do proverbio a dixe «settembre o l’impe a botte» e de sta mainea se crea un pittin ciù d’assonansa con «fòsse».
Italiano: # Le disgrazie sono sempre pronte come le tavole dell’osteria.

Detto che, con caratteristico pessimismo, mette in guardia dalle brutte sorprese.

Ligure: # E desgraçie son sempre pronte comme e töe de l’ostaia.

Dito che, con caratteristico pescimismo, o mette in guardia da-e brutte sorpreise.
Italiano: # Chi è asino di natura non può ragliare da mulo.

Ognuno deve rispettare la propria natura, senza infingimenti.

Ligure: # Chi l’é ase de natua o no peu rägnâ da mû.

Ognidun o l’à da rispettâ a seu natua, sensa fintonaie.
Italiano: # Buone parole e pere troppo mature non fanno male a nessuno.

Le buone parole non costano niente, ma non sono neppure una soluzione ai problemi; proverbio che esprime la propensione dei liguri per una generosità attiva e non fatta di sole parole.

Ligure: # Boñe poule e peie nisse non fan mâ à nisciun.

E boñe poule no costan ninte, ma no son manco unna soluçion a-i problemi; proverbio ch’o l’esprimme a propenscion di liguri pe unna generoxitæ attiva e no fæta de sole poule.
Italiano: # Chi aspetta l’aiuto dei parenti, può aspettare finché non gli cadono i denti.

Proverbio di facile comprensione. Si può constatare che il genovesi non ripongono grandi aspettative nei parenti, benché questo proverbio non sempre sia vero.

Ligure: # Chi aspeta l’aggiutto di parenti, o ghe n’à sciña che no ghe cazze i denti.

Proverbio de bon intende. Se peu constatâ che i zeneixi no s’aspëtan guæi ninte da-i pænti, sciben sto proverbio o no segge sempre veo.
Italiano: # Nel paese dei ciechi, i monocoli fanno figura.

Fra tante schiappe, persino il meno abile fa una bella figura.

Ligure: # Into paise di òrbi, i guersci fan figua.

Into mezo à tanti scciappin, fiña o meno intrante o fa unna bella figua.
Italiano: # A chi piace la torta di riso, a chi piace la torta di bietole, a chi piace prenderlo in quel posto.

Sui gusti non si discute.

Ligure: # Chi ghe piaxe a torta de riso, chi ghe piaxe a torta de giæe, chi ghe piaxe piggiâlo into cû.

I gusti no se discuttan.
Italiano: # Chi parla dietro alle mie spalle, parla con il mio culo.

Il genovese disprezza quelli che parlano alle sue spalle. Conosciuto anche nella forma “chi mi parla dietro parla col mio paniere” (sedere).

Ligure: # Chi parla derê a-e mæ spalle, parla co-o mæ cû.

O zeneise o desprexa quelli che ghe fa di ciæti apreuvo. Conosciuo ascì inta forma «chi me parla derê, parla co-o mæ panê».
Italiano: # Chi ha il culo di paglia ha paura che gli prenda fuoco.

Chi ha la coscienza sporca vive sempre nella paura.

Ligure: # Chi gh’à o cû de paggia o l’à poia ch’o ghe pigge feugo.

Chi gh’à a consciensa brutta o vive delongo inta poia.
Italiano: # Pregare per avere un milione, pregare per avere la Lanterna nel didietro è lo stesso, non viene né uno né l’atro.

I genovesi ebbero sempre una concezione della vita, e anche della religione, vitalistica e attiva.

Ligure: # Pregâse un mion, pregâse a Lanterna into cû a l’é a mæxima, no vëgne ni un ni l’atro.

I zeneixi an sempre avuo unna conçeçion da vitta, e da religion ascì, vitalistica e attiva.
Italiano: # Culo basso, gallina da uova.

Si riteneva che una donna con le gambe corte e il sedere grosso avesse più facilità a mettere al mondo dei figli.

Ligure: # Cû basso, galliña da euve.

Se creddeiva che unna dònna co-e gambe curte e o panê gròsso a mettesse a-o mondo di figgeu ciù de lengê.
Italiano: # D’estate, insalata e culo, d’inverno minestrone e fica.

Si tratta di un consiglio dietetico sulla cui validità scientifica non potremmo giurare.

Ligure: # De stæ, insalatta e cû, d’inverno menestron e mossa.

O l’é un conseggio dietetico, ma no porriëscimo zuâ in sciâ seu validitæ scientifica.
Italiano: # Un po’ di bene e un po’ di male tiene la barca dritta.

Osservazione filosofica riguardo al fatto che il bene e il male servono ugualmente a mantenere l’equilibrio nell’universo.

Ligure: # Un pö de ben e un pö de mâ o ten a barca drita.

Osservaçion filosòfica in sciô fæto che o ben e o mâ servan tutti doî à mantegnî l’equlibrio inte l’universo.
Italiano: # Chi si vanto e non è vantato, è come pulirsi il didietro senza avere defecato.

Metafora non proprio indovinata, ma il senso del discorso è che chi si loda da solo, finisce per rendersi ridicolo.

Ligure: # Chi s’avvanta e o no l’é avvantou, l’é comme polîse o cû sens’avei cagou.

Metafora no guæi indovinâ, ma o senso do descorso o l’é che se un o se louda da pe lê, a va à finî ch’o se rende redicolo.
Italiano: # Donna, zucca e cipolla un tanto al mazzo.

La donna era considerata una mercanzia utile, ma di poco prezzo.

Ligure: # Dònna, succa e çioula, un tanto a-o masso.

A dònna a l’ea tegnua pe unna mercançia utile, ma de pöco prexo.
Italiano: # Mare, fuoco e donna sono tre cose cattive.

Secondo l’antica mentalità, il mare, il fuoco e la donna sono tre cose necessarie ma da tenere sorvegliate.

Ligure: # Mâ, feugo e dònna son træ cöse cattie.

Segondo a mentalitæ antiga, o mâ, o feugo e a dònna son træ cöse neçessäie, ma da sorveggiâ.
Italiano: # Donne, mattoni e fucili, se non le sai maneggiare non ti ci mettere.

L’idea di fondo è che le donne sono sempre pericolose, e bisogna trattarle con attenzione.

Ligure: # Dònne, moin e scciuppette, se no ti ê sæ manezzâ no te ghe mette.

L’idea de fondo a l’é che e donne en delongo peigose, e beseugna trattâle con attençion.
Italiano: # Il gioco, la donna e il farmacista non si acontentano di un pizzicotto.

Il gioco, specie quello d’azzardo, il sesso e curare la propria salute, sono tre attività che finiscono sempre per portare via tempo, energie e denaro.

Ligure: # O zeugo, a dònna e o speçiâ no se contentan de unna spellinsigâ.

O zeugo, mascime quello d’azzardo, o sesso e cuâse a salute, son træ attivitæ che finiscian delongo pe portâ via tempo, energie e dinæ.
Italiano: # No bisogna farsi bruciare gli occhi dalle cipolle degli altri.

Significa che non bisogna immischiarsi nei fatti altrui, fino a rimetterci personalmente.

Ligure: # No beseugna fâse bruxâ i euggi da-e çioule di atri.

O veu dî che no beseugna stâse à intrigâ di fæti di atri, fiña à scroscîghe de persoña.
Italiano: # Un dito per la clitoride, la mano per il pestelletto.

Corretta divisione dei compiti.

Ligure: # Un dio pe-o grilletto, a man pe-o pestelletto.

Corretta divixon do travaggio.
Italiano: # Chi l’ha data la voleva dare, perché la vagina è ben riposta.

Detto di matrice misogina, che vorrebbe giustificare una violenza carnale con il pretesto che la donna “se l’è cercata”.

Ligure: # Chi l’à dæta â voeiva dâ, perché a guersa a l’é allugâ.

Dito de natua misògina, ch’o vorrieiva giustificâ unna violensa carnâ con l’attesto che a dònna «a se l’à çercâ».
Italiano: # Quando il pelo diventa bianchiccio, lascia la vagina e prendi il vino.

Quando si avanza nell’età – secondo questo proverbio – è meglio lasciare perdere le donne e dedicarsi all’alcool.

Ligure: # Quande o pei o fa o gianchin, lascia a guersa e piggia o vin.

Quande se ven boicòtti – segondo sto proverbio – l’é megio lasciâ perde e dònne e dedicâse à l’alcool.
Italiano: # Piscia chiaro e fregatene del medico.

Il senso del discorso è che se hai la coscienza pulita, puoi tenere in non cale tutte le critiche.

Ligure: # Piscia ciæo e incaghite do mego.

O senso do descorso o l’é che se ti gh’æ a consciensa netta, ti te peu imbuzzarâ de tutte e critiche.
Italiano: # Uno alza la pietra e l’altro prende l’anguilla.

Generalmente si tratta di due complici che si assistono reciprocamente in qualche misfatto.

Ligure: # Un o tia sciù a ciappa e l’atro o piggia l’anghilla.

Pe-o ciù se træta de doî compæ che se ascistan un con l’atro inte quarche malaçion.
Italiano: # Alti e furbi non ne ho mai visto.

Generalmente, i genovesi avevano dei pregiudizi sull’intelligenza delle persone troppo alte di statura.

Ligure: # Longhi e furbi no n’ò mai visto.

Pe commun, i zeneixi aivan di pregiudiçi in sce l’intelligensa de persoñe tròppo erte de statua.
Italiano: # Altissimo e scemo.

Di solito, un tempo vi erano delle prevenzioni a proposito delle persone alte di statura.

Ligure: # Longo longo e abbelinou.

Pe commun, unna vòtta gh’ea de prevençioin in scê persoñe erte de statua.
Italiano: # Quelli alti campano meno, perché prendono più vento.

A volte, le persone alte di statura erano bersaglio delle battute dei più bassi, che forse volevano vendicarsi di un certo complesso di inferiorità, ma le batture non mancavano di un forte senso dell’umorismo.

Ligure: # Quelli erti scampan de meno, perché piggian ciù tanto vento.

De vòtte, e persoñe erte de statua ean çibble de battue de quelli ciù basci, che fòscia se voeivan vendicâ de un çerto complesso de inferioritæ, ma e battue no mancavan de un fòrte senso de l’umoriximo.
Italiano: # Fa’ del bene al villano e ti cacherà in mano.

Qui non c’è tanto astio verso i contadini, quanto la constatazione dell’ingratitudine del mondo.

Ligure: # Fanni do ben a-o villan e o te caghià in man.

Chì coscì no gh’é tanto da rouxia verso i villen, quante a constataçion da desconosciensa do mondo.
Italiano: # O merda o berretto rosso.

Si dice quando qualcuno ha deciso di non contentarsi di poco, _“aut Caesar aut nihil”_, poiché il berretto rosso era quello del Doge. Ma secondo altri, il “berretto rosso” sarebbero le bucce degli acini schiacciati, che rimangono dopo la pigiatura dell’uva, e assomigliano un po’ alle feci; in questo caso, il proverbio significherebbe che si deve rischiare il tutto per tutto, anche la vita, per uscire da una situazione difficile, come nell’italiano “o la va, o la spacca”; questa potrebbe essere la vera spiegazione del detto, se teniamo conto della tendenza di letterati e studiosi a nobilitare certe espressioni popolari con richiami dotti alla storia, anche antica, cui il popolo non ha mai neppure pensato.

Ligure: # Ò merda ò berretta rossa.

O se dixe quande un o l’à deçiso de no contentâse de pöco, _«aut Caesar aut nihil»_, stante che a berretta rossa a l’ea quella do Duxe. Ma segondo di atri, a «berretta rossa» saieivan e scòrse de axinelle sciaccæ, che restan dòppo che s’é pestou l’uga pe fâ o vin, e s’assomeggian un pittin a-a gnisca: inte sto caxo, o proverbio o vorrieiva dî che beseugna arresegâ tutto quello che se gh’à, fiña a vitta, pe sciortî da unna scituaçion diffiçile, comme inte l’italian _«o la va, o la spacca»_; sta chì a porrieiva ëse a vea raxon do dito, se tegnimmo conto da tendensa di letterati e studioxi à nobilitâ çerte esprescioin popolare con di reciammi dòtti à l’istöia, fiña antiga, che o pòpolo o no s’à maiciù assunnou de tiâ à mezo.
Italiano: # O merda o cera.

Si dice quando si è presa una decisione e si intende andare fino in fondo a ogni costo, sia quel che sia.

Ligure: # Ò merda ò çeia.

O se dixe quande un o l’à piggiou unna deçixon e o l’intende d’anâ avanti à tutti i conti, segge quello che segge.
Italiano: # Quando la merda sale lo scalino, puzza.

Si dice a proposito di persone nate povere, che da quanto si sono arricchite si comportino con presunzione, arroganza e boria; non escludiamo che in questo proverbio si nasconda una buona dose di invidia, da parte di chi è rimasto povero.

Ligure: # Quande a merda a monta o scæn a spussa.

Se dixe de persoñe che son nasciue pövee, e da quande en riescie à vegnî ricche, se compòrtan con presumî, sosta e babia; no escludemmo che inte sto dito ghe segge ascosa unna boña quantitæ de giöxia, da parte che chi l’é arrestou pöveo.
Italiano: # Quando tuona a Monte Culo, piove merda di sicuro.

Si dice per scherzo, quando a qualcuno scappa dell’aria involontariamente, per esortarlo ad andare al gabinetto, dove potrà liberarsi dell’imbarazzo che lo infastidisce.

Ligure: # Quande troña à Monte Cû, ceuve merda de seguo.

Se ghe dixe pe treppo, quande quarchedun ghe scappa de l’äia in desdaxo, pe exortâlo à anâ a-o gabinetto donde o porrià liberâse de l’imbrumme chi ghe dà breiga.
Italiano: # Dio ci guardi dai bigotti e da chi va in chiesa tutte le mattine.

I genovesi non si fidano di chi ostenta religione.

Ligure: # Dio n’avvarde da-i beghin e da chi va in gexa tutte e mattin.

I zeneixi no se fian de chi ostenta religion.
Italiano: # Dalle puttane e dai ruffiani statene alla larga e ditene bene.

In quanto possono creare dei problemi; però chi segue questo proverbio è un po’ ruffiano lui stesso.

Ligure: # Da-e bagasce e da-i ruffien stæne a-a larga e dîne ben.

Perché peuan creâ di problemi; peò chi va apreuvo à sto proverbio o l’é un pittin ruffian lê ascì.
Italiano: # Vale più uno a fare che cento a comandare.

Osservazione sulla frequente inutilità e presunzione di chi comanda, esprime una certa sfiducia nei confronti dell’autorità costituita. Oppure, che sul posto di lavoro quelli che dirigono, il più delle volte sono quelli che non fanno niente.

Ligure: # Vâ ciù un à fâ che çento à commandâ.

Osservaçion in sciâ frequente inutilitæ e presummî de chi commanda, a l’esprimme unna çerta mäfiansa inti confronti de l’autoritæ constituia. Ò donca, che in sciô pòsto de travaggio quelli che commanda, e ciù vòtte son quelli che no fan ninte.
Italiano: # La colpa è una puttana che nessuno vuole.

Constatazione di fatto che non necessita di un commento.

Ligure: # A corpa a l’é unna bagascia che no â veu nisciun.

Constataçion de fæto, ch’a no l’à de beseugno de un commento.
Italiano: # Chi ha più fisime del signor Ghiara, rinunzi presto alla cappetta di seta.

Chi ha troppe pretese, si trova presto a dovervi rinunziare. Il signor Ghiara ci sta solo per la rima.

Ligure: # Chi à ciù balle che o sciô Giæa, renonçie fito a-o cappin de sæa.

Chi gh’à tròppo preteise, o se treuva fito à doveighe renonçiâ. O sciô Giæa o ghe sta solo pe-a rimma.
Italiano: # Chi vince la prima mano, va a casa con le pive nel sacco.

Perché chi vince subito al gioco d’azzardo, crede d’essere fortunato, continua a giocare e facilmente perde tutto. Detto che si può applicare anche a altre situazioni della vita.

Ligure: # Chi guägna a primma man, o va à cà co-e balle in man.

Perché chi guägna de drito a-o zeugo d’azzardo, o se credde d’ëse affortunou, o continua à sugâ e de lengê o perde tutto. Dito ch’o se peu applicâ ascì à de atre scituaçioin da vitta.
Italiano: # I sogni sono le palle che toccano il culo.

I genovesi non credono troppo ai metodi di prevedere il destino, e ancora meno di interpretare i sogni.

Ligure: # I seunni en e balle che toccan o cû.

I zeneixi no creddan guæi a-i metodi da antevedde o destin, e ancon meno de interpetrâ i seunni.
Italiano: # A barba canuta la fanciulla è dura.

Significa che alle ragazze non piacciono i vecchi e non corrispondono alle loro proposte amorose, ma secondo alcuni c’è anche un’allusione ad un certo tipo di dolce di zucchero compatto e duro a forma di bambina, che una persona priva di denti trova difficoltà a masticare.

Ligure: # À barba canua a fantinetta a ghe sta dua.

O veu dî che e zoene no ghe gusta i vegi e no respondan a-e seu propòste amose, ma segondo quarchedun gh’é ascì unn’alluxon à unna çerta meña de doçe de succao södo e duo à forma de fantinetta, che se un o l’é sensa denti o giamiña à giasciâlo.
Italiano: # Al giorno d’oggi sdottoreggiano anche i ragazzi arroganti.

Proverbio che ci mostra come già nei tempi antichi i giovani pretendevano di saperne di più dei vecchi, già per il solo fatto d’essere giovani, cosa che spesso è vera, ma certamente farlo notare non è gradito a chi pensa che la sua esperienza conti qualcosa.

Ligure: # A-a giornâ d’ancheu fa o dottô fiña i petteu.

Proverbio ch’o fa vedde comme de za inti tempi antighi i zoeni pretendeivan de saveine ciù di vegi, za pe-o solo fæto d’ëse zoeni, cösa che de belle vòtte a l’é vea, ma de seguo fâlo nottâ no l’é gradia à chi pensa che a seu esperiensa a conte quarcösa.
Italiano: # In guerra non ne nascono.

Una verità piuttosto evidente; i liguri son antimilitaristi per tradizione.

Ligure: # A-a guæra no ne nasce.

A l’é unna veitæ ciufito evidente; i liguri son antimilitaristi pe tradiçion.
Italiano: # La sera cantano gli uomini e la mattina cantano gli uccelli.

Detto di difficile interpretazione; ma si può pensare che gli uomini cantano la sera nelle osterie dopo il lavoro, mentre coloro che oziano, gli uccelli, possono cantare sempre, anche la mattina.

Ligure: # A-a seia canta i òmmi e a-a mattin canta i öxelli.

Dito de grammo interpretâ: ma gh’é da pensâ che i òmmi cantan de seia inte ostaie dòppo o travaggio, tanto che quelli che no fa ninte, i öxelli, peuan cantâ delongo, anche de mattin.
Italiano: # La sera leoni, la mattina coglioni.

Detto che allude alla potenza sessuale dei maschi, la mattina spesso indebolita; ma anche solo alle poche forse del giorno successivo a qualche baldoria serale.

Ligure: # A-a seia lioin, a-a mattin coggioin.

Dito ch’o l’alludde a-a potensa sessuale di mascci, che de mattin a l’é de spesso scernia; ma anche solo che a-e pöche fòrse do giorno apreuvo d’avei fæto quarche cancaribba a-a seia.
Italiano: # La bella di Torriglia, tutti la vogliono nessuno la prende.

Si dice di una ragazza che viene contesa da tanti, ma infine nessuno vuole sposarla.

Ligure: # A bella de Torriggia tutti â veuan, nisciun se â piggia.

Se dixe de unna figgia ch’a vëgne conteisa da tanti, ma in sciâ fin no veu sposâla nisciun.
Italiano: # Una pezza imbastita è già mezza cucita.

La versione italiana dice che “chi ben comincia è a metà dell’opera”.

Ligure: # Unna pessa imbastia a l’é za meza cuxia.

A verscion italiaña a dixe che «chi ben comensa o l’é à meitæ de l’euvia».
Italiano: # La bellezza non fa bollire la pentola.

Significa che la bellezza non può essere l’unico motivo per sposarsi, ma una persona deve possedere anche altre qualità.

Ligure: # A bellessa a no fa boggî a pugnatta.

Veu dî che a bellessa a no peu ëse l’unica raxon pe maiâse, ma unna persoña a deve avei de atre qualitæ ascì.
Italiano: # La biscia morde il ciarlatano.

Si dice quando qualche imbroglio si ritorce contro chi lo ha architettato.

Ligure: # A biscia a l’addenta o ciarlatan.

Se dixe quande quarche mastrusso o se regia contra chi l’à inandiou.
Italiano: # Alla biscia viva non manca buco.

Significa che, fino a quando siamo vivi, c’è sempre la possibilità di andare avanti, di trovare una soluzione ai nostri problemi.

Ligure: # A-a biscia viva no gh’ammanca pertuso.

O veu dî che, finché semmo vivi, gh’é delongo a poscibilitæ de tiâ avanti, d’attrovâ recatto a-i nòstri problemi.
Italiano: # A buona serva non manca padrona.

Significa che, per chi sa fare bene il suo mestiere, c’è sempre la possibilità di guadagnarsi da vivere.

Ligure: # À boña serva no manca patroña.

O veu dî che, pe chi sa fâ ben o seu mestê, gh’é sempre a poscibilitæ de guägnâse da vive.
Italiano: # La botte da il vino che ha.

È inutile pretendere che qualcuno faccia qualcos’altro rispetto a quello che è capace a fare, aspettarsi delle cortesia da chi non ha ricevuto educazione, e via dicendo.

Ligure: # A botte a dà do vin ch’a l’à.

Serv’assæ pretende che quarchedun fasse quarcös’atro che quello ch’o l’é bon de fâ, aspëtâse de cortexie da chi no à reçevuo educaçion, e via de sto passo.
Italiano: # La carne attaccata all’osso è la migliore.

Tutte le cose difficili da ottenere, le opere più difficili da compersi, sono quelli che danno maggiore soddisfazione.

Ligure: # A carne attaccâ à l’òsso a l’é a ciù boña.

Tutte e cöse de grammo ottegnî, i loei ciù de grammo fâ, en quelli che dan ciù satifaçion.
Italiano: # A caval donato non si guarda in bocca.

Se ti regalano qualcosa, non fai lo schifiltoso, né a cercare il pelo nell’uovo.

Ligure: # À cavallo regallou no s’ammia in bocca.

Se te regallan quarcösa, no ti stæ à fâ o schinfioso ni à çercâ o pei inte l’euvo.
Italiano: # A chi conta le pecore, il lupo gliele mangia.

A chi faccia tanti calcoli e progetti, prima di intraprendere un’impresa, è facile che qualche imprevisto li butti per aria.

Ligure: # À chi conta e pegoe, o lô o ghe ê mangia.

Un ch’o stà à fâ tanti conti e progetti, avanti de fâ unna cösa, l’é façile che quarche improvvisto o ghe î cacce pe l’äia.
Italiano: # A chi ha fame, il pane sembra lasagne.

Proverbio comprensibile a tutti. Anche il cibo meno appetitoso, quando non si ha proprio nient’altro, può fare gola.

Ligure: # À chi ha famme, o pan o ghe pâ lasagne.

Proverbio ciæo à tutti. Fiña o mangiâ ch’o mette meno coæ, quande pròpio no t’æ nint’atro, o te tia a goa.
Italiano: # A chi ha pane non manca cane.

Se uno ha due soldi, può stare sicuro che trova chi lo segue per servirlo, o anche solo per scroccargli qualcosa.

Ligure: # À chi à pan no ghe manca can.

Se un o gh’à doe palanche, o peu stâ seguo ch’o l’attreuva chi ghe va apreuvo pe servîlo, ò anche solo che pe scroccâghe quarcösa.
Italiano: # Vale più un berretto che cento cuffie.

Detto maschilista e apodittico, che si cerca di compensare con quello che dice _“donde gh’é berretta no paga scoffietta”_.

Ligure: # Vâ ciù unna berretta che çento scoffie.

Dito masccista e apodittico, che se çerca à compensâ con quello ch’o dixe «donde gh’é berretta no paga scoffietta».
Italiano: # A chi ha testa non manca cappello.

Chi ha un po’ di buon senso sa sempre come togliersi dagli impicci.

Ligure: # À chi à testa no ghe manca cappello.

Chi gh’à un pittin de sæximo o sa delongo comme levâse d’inti imbròggi.
Italiano: # A chi non piace il vino, Dio tolga l’acqua.

Più che un’esortazione a ubriacarsi, vuol dire che chi disprezza l’abbondanza non merita neppure l’essenziale.

Ligure: # Chi no ghe piaxe o vin, o Segnô o ghe leve l’ægua.

Ciù che unn’exortaçion à imbriægâse, o veu dî che chi desprexa l’abondansa o no se meita manco l’essençiale.
Italiano: # La più difficile da spellare è la coda.

Significa che completare un lavoro come si deve è la parte più difficile.

Ligure: # A ciù cattia à spellâ a l’é a coa.

O veu dî che finî un travaggio comme se dé a l’é a parte de ciù grammo fâ.
Italiano: # La croce con il pane si può sopportare.

Le sofferenze e le difficoltà si possono sopportare meglio, se si è ben nutriti, o se si possiedono denari.

Ligure: # A croxe co-o pan a se peu comportâ.

I patimenti e e difficortæ se peuan comportâ ciù ben, se un o l’é ben nutrio, ò se o l’à di dinæ.
Italiano: # Fai piano, barbiere, che l’acqua si riscalda.

Significa che non bisogna prendersela per poco; secondo altri, invece, si dixe per avvertire qualcuno di stare in guardia, perché verrà il momento in cui le sue colpe saranno punite.

Ligure: # Cianin, barbê, che l’ægua a s’ascada.

O veu dî che no beseugna stâ à piggiâsela pe pöco; segondo di atri, incangio, o se dixe pe avvertî quarchedun d’avvardâse perché vegnià o momento che e seu corpe saian gastigæ.
Italiano: # La discrezione è la madre delle virtù.

Tenersi riservati e dignitosi è una delle qualità più apprezzate dai liguri.

Ligure: # A discreçion a l’é a moæ de virtù.

Tegnîse reservæ e dignitoxi a l’é uña de qualitæ ciù apprexæ da-i liguri.
Italiano: # La dottrina senza bontà non serve né ai pochi né ai tanti.

Significa che la conoscenza non accompagnata da doti di umanità è più dannosa che altro.

Ligure: # A dottriña sensa bontæ a no serve ni pe-i pöchi ni pe-i assæ.

O veu dî che a conosciensa ch’a no l’é accompagnâ da deutte de umanitæ a l’é ciù dannosa che atro.
Italiano: # Alle donne, quando stanno bene, fa male la testa.

Le donne, in una società maschilista, erano spesso viste come un intralcio a una vita attiva.

Ligure: # A-e dònne, quande stan ben, ghe fa mâ a testa.

E dònne, inte unna soçietæ masccista, ean de spesso viste comme un imbrumme à unna vitta attiva.
Italiano: # Acqua calda e clistere, si guarisce da ogni male.

Una volta i rimedi a disposizione erano pochi e di scarso effetto.

Ligure: # Ægua cada e serveçiâ, se guæisce da ògni mâ.

A-i tempi de unna vòtta i remedi à dispoxiçion ean pöchi e de pöco effetto.
Italiano: # Acqua che corre non porta veleno.

Perché non consente ai microbi di svilupparsi; ma in senso figurato si vuole dire che frequentando molte persone è meno facile che nascano rancori.

Ligure: # Ægua chi core a no pòrta venin.

Percöse a no consente a-i micròbi de desviluppâse; ma in senso figuou se veu dî che de frequentâ tante persoñe l’é meno façile che nasce de rouxie.
Italiano: # Dove c’è berretta non paga cuffietta.

Un tempo, le donne portavano la cuffia. Come proverbio, sembra quasi dire: “a queste povere donne, giacché valgono così poco, paghiamo almeno la cena”.

Ligure: # Donde gh’é berretta no paga scoffietta.

A-i tempi de unna vòtta, e dònne gh’aivan a scoffia. Comme proverbio, o pâ fiña ch’o digghe: «à ste pövee dònne, de za che van mai tanto pöco, paghemmoghe a-o manco da çeña».
Italiano: # L’acqua cheta (lett. covata) fa crollare i ponti.

In senso figurato, perché ci si tengono dentro tutti i rancori, che poi fanno danno.

Ligure: # Ægua coâ a derua i ponti.

In senso figuou, perché un o se tëgne tutte e rouxie de drento, che dapeu fan danno.
Italiano: # Acqua e fuoco presto si fanno spazio.

Con le forze della natura non si scherza.

Ligure: # Ægua e feugo fito se fan leugo.

Co-e fòrse da natua no se treppa.
Italiano: # A far cantare un cieco ci vuole un soldo, a farlo tacere ce ne vogliono tre.

Perché forse così guadagna di più.

Ligure: # À fâ cantâ un òrbo ghe veu un södo, à fâlo taxei ghe ne veu trei.

Perchè fòscia coscì o fa ciù palanche.
Italiano: # Fare le carezze al villano è come dare i biscotti all’asino.

Inutile usare la cortesia con coloro che non capiscono neppure che cosa sia.

Ligure: # À fâ e frasche a-o villan l’é comme dâ i bescheutti à l’ase.

Serv’assæ deuviâ a cortexia con quelli che no capiscian manco cös’a l’é.
Italiano: # La farina del diavolo va tutta in crusca.

Proverbio ben conosciuto anche in italiano.

Ligure: # A fæña do diao a va tutta in brenno.

Proverbio ben conosciuo anche in italian.
Italiano: # A fare i fatti propri non ci vuole soggezione alcuna.

Non dobbiamo vergognarci di far valere i nostri diritti.

Ligure: # À fâ i fæti seu no ghe veu soggeçion nisciuña.

No beseugna vergheugnâse de fâ vai i nòstri driti.
Italiano: # La fame fa fare di tutto.

Proverbio fin troppo chiaro.

Ligure: # A famme a fa fâ de tutto.

Proverbio fin tròppo ciæo.
Italiano: # La fame e il freddo fanno diventare la pelle nera.

Nel senso che fanno diventare le persone cattive, nere, senza vergogna.

Ligure: # A famme e o freido fan vegnî o pellamme neigro.

Into senso che fan vegnî e gente gramme, neigre, sensa vergheugna.
Italiano: # La fine del topo è di essere mangiato dal gatto.

Amara constatazione che ognuno ha il suo destino, e quello dei deboli è di essere sopraffatti dai più forti.

Ligure: # A fin do ratto a l’é d’ëse mangiou da-o gatto.

Amaa constataçion che ognidun o l’à o seu destin, e quello di deboli o l’é d’ëse sobransæ da-i ciù fòrti.
Italiano: # La febbre continua uccide l’uomo.

Lavorare continuamente senza fermarsi, agitarsi ogni momento a causa di qualche preoccupazione significa abbreviarsi la vita.

Ligure: # A freve continua a l’ammassa l’òmmo.

Travaggiâ delongo sensa fermâse, sciätâse tutti i momenti apreuvo à quarche lagno veu dî accurtîse a vitta.
Italiano: # Onda di mare, sole di febbraio, piangere di donna: non ti fidare.

Qui il proverbio, a mio parere molto poetico, esprime quella sorta di fascinazione che l’uomo prova verso la donna, della sua imprevedibilità e della sua comunanza con le potenze della natura.

Ligure: # Mouxo de mâ, sô de frevâ, cianze de dònna: no te n’affiâ.

Chì coscì o proverbio, mæ pai ben ben poetico, o l’esprimme quella smersa de fascinaçion che l’òmmo o preuva inti confronti da dònna, da seu imprevedibilitæ e da seu communansa co-e fòrse da natua.
Italiano: # La febbre quartana: i vecchi li uccide e i giovani li risana.

Le malattie sono gli agenti della selezione naturale che toglie da mezzo i vecchi e i deboli, mentre rende più forti coloro che devono procreare per trasmettere ai figli la loro forza e la loro resistenza; darwinismo istintivo del popolo molto prima che arrivasse Darwin.

Ligure: # A freve quartaña: i vegi a î ammassa e i zoveni a î saña.

E moutie son i agenti da seleçion natuâ chi leva da mezo i vegi e i deboli e a rende ciù fòrti e ciù sen quelli che an da procreâ pe transmette a-i figgeu a seu fòrsa e a seu rescistensa; darwiniximo instintivo do pòpolo ben ben avanti ch’o l’arrivesse o Darwin.
Italiano: # La gloria di questo mondo è una botte senza fondo.

Significa che più si ottengono denari e riconoscimenti, più se ne vorrebbero; ma infine tutto finisce in una botte senza fondo, che non restituisce niente di ciò che ingoiato, e non se ne sa più niente.

Ligure: # A glöia de sto mondo a l’é unna botte sensa fondo.

O veu dî che ciù s’ottëgne dinæ e reconoscimenti, ciù se ne vorrieiva; ma in sciâ fin tutto finisce inte unna botte sensa fondo, ch’a no restituisce ninte de quello ch’a l’à collou, e ninte se ne sa ciù.
Italiano: # La grazia confonde la bellezza.

Si dice di una donna che non si sa se sia più bella, o più graziosa e di belle maniere.

Ligure: # A graçia a sconfonde a bellessa.

Se dixe de unna dònna che no se sa s’a segge ciù bella, ò ciù aggaibâ e de bon træto.
Italiano: # Guastando si va imparando.

Ha lo stesso significato del proverbio italiano che dice “sbagliando s’impara”; notevole il gerundio introdotto dalla preposizione _“à”_ e il passaggio dalla seconda coniugazione alla prima del verbo _“imprende”_, fenomeno comune nel genovese del Medioevo, e continuato solo in qualche verbo fino a noi.

Ligure: # À guastando se va imprendando.

O l’à o mæximo scignificato do proverbio italian chi dixe che «de inarâse se imprende»; degno de nòtta o gerundio introduto da-a prepoxiçion «à» e o passaggio da-a segonda coniugaçion a-a primma do verbo «imprende», fenomeno commun into zeneise de l’Etæ de mezo, e continuou solo inte quarche verbo fin à niatri.
Italiano: # Aria di fessura, aria di sepoltura.

Un’intensa corrente d’aria che colpisca un solo punto del corpo può fare veramente male.

Ligure: # Äia de fissua, äia de seportua.

Unn’intensa corrente d’äia chi corpisce un solo ponto do còrpo a peu fâ mâ pe davei.
Italiano: # Ai villani le calze di seta spellano le gambe.

Vuole dire che troppe raffinatezze nuocciono a coloro che non vi sono abituati, o perché non le sanno gestire, o per altri motivi.

Ligure: # A-i paisen e cäsette de sæa ghe spellan e gambe.

O veu dî che tròppo raffinatesse fan mâ à quelli che no gh’en avviæ, ò perché no ê san gestî, ò pe de atre raxoin.
Italiano: # Persino il diavolo rispetta i patti.

Per gli antichi genovesi mancare di parola era la peggiore azione che si potesse commettere; qui si è unito il detto latino _“pacta sunt servanda”_ con il ricordo dei patti con il diavolo di cui si vociferava nel Medioevo, basti pensare alla leggenda di Faust.

Ligure: # A-i patti ghe sta fiña o diao.

Pe-i antighi zeneixi mancâ de poula a l’ea a ciù gròssa malaçion che se poëse commette; chi s’é mescciou o dito latin _«pacta sunt servanda»_ co-o regòrdo di patti co-o diao di quæ se fava parli inte l’Etæ de Mezo, ne baste pensâ a-a lezzendia do Faust.
Italiano: # All’asino stanco tutti i bambini saltano addosso.

Molte volte sembra che tutte le disgrazie si accaniscano contro chi si trova già in difficoltà.

Ligure: # À l’ase stanco tutti i figgeu ghe satan adòsso.

De belle vòtte pâ che tutte e desgraçie se incagniscian contra chi se treuva de za in difficortæ.
Italiano: # La lingua corre dove il dente duole.

Quando un’idea fissa, un dispiacere, ci vengono sempre in mente, escono nella conversazione anche quando si parla d’altro.

Ligure: # A lengua a core donde o dente o deue.

Quande unn’idea fissa, un despiaxei, ne vëgnan delongo in cheu, sciòrtan feua inta conversaçion fiña quande se parla d’atro.
Italiano: # La lingua non ha osso, ma rompe l’osso.

Le parole cattive possono fare più male di ciò che pensiamo.

Ligure: # A lengua a n’à d’òsso, ma a rompe l’òsso.

E poule gramme peuan fâ ciù mâ de quello che se pensemmo.
Italiano: # Sul tardi i muggini abboccano.

Si dice di chi si sposa da vecchio.

Ligure: # In sciô tardi i muzai toccan.

Se ghe dixe de un ch’o se maia da vegio.
Italiano: # All’albero gobbo tutti si attaccano.

Molte volte le disgrazie sembrano dare addosso a chi si trova già in difficoltà.

Ligure: # À l’erbo zembo tutti se gh’attaccan.

Tante vòtte e desgraçie pâ che daggan tutte adòsso à chi l’é za in difficortæ.
Italiano: # È tutta zuppa come pan bagnato.

Quando due cose sono diverse solo nel nome.

Ligure: # A l’é tutta suppa comme pan bagnou.

Quande doe cöse son despæge solo che de nomme.